
						Λαυρεωτική, 26 Μαϊου 2026
Προς την 
[bookmark: _GoBack]Τεχνική Υπηρεσία του Δήμου Λαυρεωτικής
Θέμα: Αποκατάσταση φθορών οδοστρώματος στο δρόμο του ΝΑΤΟ
Με την παρούσα επιστολή θα θέλαμε να σας ενημερώσουμε για την ιδιαίτερα προβληματική κατάσταση που επικρατεί στον δρόμο του ΝΑΤΟ και συγκεκριμένα από το Δημουλάκι έως τη Συντερίνα,  ο οποίος παρουσιάζει εκτεταμένες φθορές και μεγάλο αριθμό λακουβών σε πολλά σημεία του οδοστρώματος.
Η κατάσταση αυτή δημιουργεί σοβαρούς κινδύνους για την ασφάλεια οδηγών και πεζών, προκαλεί φθορές στα οχήματα και δυσχεραίνει σημαντικά την καθημερινή διέλευση των κατοίκων και επισκεπτών της περιοχής.
Σημειωτέον, ο δρόμος αυτός, έχει μεγάλη συχνότητα διέλευσης οχημάτων, λόγω του ότι συνδέει πολλές περιοχές που κατευθύνονται προς τα Λεγραινά και το Σούνιο. Η επιβάρυνση γίνεται ακόμα μεγαλύτερη κατά τους θερινούς μήνες όπου μεταβαίνουν προς τις παραλίες.
Παρακαλούμε για τις άμεσες ενέργειές σας σχετικά με την αποκατάσταση του δρόμου και τη συντήρηση του οδοστρώματος, ώστε να διασφαλιστεί η ασφαλής κυκλοφορία όλων.
Ευελπιστούμε στην άμεση ανταπόκρισή σας και αναμένουμε την ενημέρωσή σας για το χρονοδιάγραμμα επίλυσης αυτού του αιτήματος.
Αναμένουμε την άμεση και τεκμηριωμένη απάντησή σας.
Με εκτίμηση,

Ο Πρόεδρος  					Ο Γεν. Γραμματέας
Στάθης Σκρέτας				Μάνος Τσακίρης

